# data[].attributes.body
"Baserriko abenturak"
https://play.google.com/store/apps/details?id=eu.lapecera.baserri&hl=es

# data[].attributes.body
"Nor da?: aprende euskara jugando!"

# data[].attributes.attachment_link.title
Nor da?: ¡Aprende euskera jugando! - Aplicacions a Google Play

# data[].attributes.attachment_link.description
Nor da? es un juego de lógica en euskera que favorece el desarrollo de la atención, la memoria y el lenguaje. El objetivo del juego es adivinar quién es un personaje partiendo de un listado de frases en euskera con sus características: físicas, ropas, accesorios, gustos...

# data[].attributes.body
"Klis klasikoak bilduma"

# data[].attributes.attachment_link.readable_text
Amattoren Uzta app-a prest

"Amattoren Uzta" liburuan Mayi Ariztiak Ipar Euskal Herriko ipuin kontalari zenbaiti entzun eta bildutako ipuinak hartu ditu oinarri Galtzagorrik app berri hau sortzerakoan. Horiek guztiak 1934an argitaratu zituen Ariztiak lehendabizi Baionan Gure herria aldizkariaren gehigarri gisa, eta, ondoren, 1982an, Elkar argitaletxearekin. XXI. Mendean, Galtzagorri Elkarteko Klik-Klasikoak proiektuari esker, Patxi Zubizarretak gaurkotu eta egokitu zituen eta Maite Gurrutxaga ilustratzaileak ilustratu.

"Amattoren Uzta app"an Patxi Zubizarreta izan da gidoigile eta Maite Gurrutxagak ilustratu ditu honen animazioak, eszenak eta pertsonaiak istorio horiei interaktibitatea eta animazioa emateko asmoz. Joserra Senperenak sortu die musika, Amaia Hennebutek Patxi Zubizarretarekin batera ahotsa jarri die. Eta Oreka Interactive enpresak egin du garapen informatiko osoa.
Tradizioa eta modernitatea
Egitasmo honek Euskarazko Haur eta Gazte Literatura du ardatz eta oinarri; klasiko unibertsalak eta euskarazko literaturako obra kanonikoak biltzen dituen Galtzagorri Elkartearen Klis-klasikoak liburu-bildumaren app-bilduma sortu genuen 2014an. App-bilduma hori "Maria Goikoak batbirulau!" aplikazioarekin batera jarri genuen martxan eta harrera ezin hobea izan zuen; Gipuzkoa App's 2015 Lehiaketako sari nagusia ere irabazi zuen 2015ean.

Proiektu honekin aurrera jarraitzeko, bigarren aplikazio multiplataforma gauzatu genuen 2016an: "Txan fantasma" liburuan oinarritutako aplikazio multiplataforma, hain zuzen. 2017an, egitasmo honi jarraipena emateko xedez, "Amattoren Uzta" izeneko ipuin bilduman oinarritutako app berritzaile bat prestatzeari ekin genion.

Dagoeneko Apple storen eta Google playn deskargatu daitekeen app honetan, liburu horretan biltzen diren ipuin tradizionaletan oinarritutako transmedia kontakizunak eta jolasak sortu ditugu. Abentura grafikoa sortu dugu "Hartz-kumeren istorioa"rekin; 360 graduko esperientzia "Gameluaren istorioa"rekin eta ipuin interaktiboa "Arttoren istorioa"n oinarrituta. Guztia gainera berariaz sortutako musikaz lagundurik.

APP-a 8-12 urte bitarteko haurrentzat sortu da. Baina helduagoek eta helduek ere gustura ibiliko dutela uste izatekoa da. Izan ere, gazte zein heldu, liburuko istorioak bizitzeko modu berri bat eskaini nahi diogu app berriarekin entzule eta irakurleari, egungo interaktuatzaileari. Adibidez, "Gameluaren istorioa"n errealitate birtuala lortzeko Google Cardboard tresna erabili da. Tablet eta ordenagailuan ere bizi daitekeen arren, esperientzia liluragarriagoa izateko, kartoizko edo plastikozko betaurreko batzuk eskuratu eta sakeleko telefonoa bertan sartzea gomendatzen da irakurle edo nabigatzaileak leku eta objektu horien artean dagoela senti dezan.

Klis-klasikoak APP bildumaren baitan, "Amattoren Uzta app"ak pauso bat gehiago ematea ekarri du: izan ere, XX. mende hasieran Ipar Euskal Herriko baserrietan ahoz kontatu eta mende horren erdialdetik aurrera paperera jasotako ipuin tradizionalak dira app honetan entzun eta dibertitzeko aukera eskainiko digutenak. XX. mendean ipuin horiek paperera pasatzea izan zen berritzailea, bestela galdu egingo zirelako beldurrez jaso zituen Mayi Ariztiak; orain, beste pauso hau eman du Galtzagorrik, kontakizun transmedia bihurtzen ari da istorio bikain hauek, eta hala bizi berri bat emango die, erakutsiz euskarazko istorio tradizionalekin jolas erabat berritzaile eta modernoak egin daitezkeela: ipuinak su ondoan kontatzen ziren bezala, su bazterrean euskaraz app berritzaileenekin ere ondo pasa daitekeela.

Gainera, Maria Goikoak batbirulau! app-an eta Txan fantasma app-an bezalaxe, Amattoren Uztan app-an ez dugu papera baztertuko: izan ere, "Amattoren Uzta app"aren lehenengo bertsio honetan liburuko hiru ipuini eman diogu bizi berria; baina besteak irakurri nahi dituenak, liburura jo beharko du. Beraz, app-ak libururako sarbidea izateko helburua ere badu: irakurlea liburura erakarriko du; eta alderantziz.

Horregatik, "Amattoren Uzta app"az gozatzeko liburua eskuratzea gomendatzen dugu, liburutegietan edo ohiko liburu-dendetan. Ondoren, irakurle eta nabigatzaileak nahikoa izango du internet bidez Galtzagorri Elkartearen web gunera sartu eta bertan aurkituko duen "Amattoren uzta app"aren ikonoan klikatzea. Zehazki, helbide honetan: http://www.galtzagorri.eus/euskara/klis-klasikoak/appak

Bertan, Android eta iOS sistemetarako ikono bana aurkituko du. Hortik, zuzenean Google Play edo Apple Store-ra helduko da, eta bertatik dohainik deskargatu ahal izango du aplikazioa mugikorrera, tabletara edota ordenagailura.

Amattoren uzta app"arekin Haur eta Gazte Literaturako euskarazko obra kanoniko baten aplikazio multiplataforma sortzea izan da Galtzagorri Elkartearen helburua; papereko liburuari entretenimendurako eta aisialdirako aukera berriak eskainiz euskarri digitalen bidez (mugikorra, tableta eta ordenagailua). Modu horretan, euskara eta euskarazko irakurzaletasuna entretenimenduarekin uztartuta sustatuko duen aplikazio berri eta berritzailea sortu nahi izan dugu.
App berriari lotutako euskarazko lehen transmedia irakurketa kluba
Orona Fundazioak eta Galtzagorri euskal haur eta gazte literatura elkarteak elkarlanean "KlisKlasIK" euskarri ezberdinetan oinarritutako irakurketa kluba jarriko dute martxan datorren uztailean. Liburua, ahotsa eta marrazteko tresnak batetik eta tablet, ordenagailu eta sakeleko telefonoak bestetik, 8 eta 12 urte bitarteko haurrentzako euskaraz eta euskarazko haur literatura oinarri hartuta egingo den lehendabiziko transmedia kluba izango da. Uztailaren 10, 11 eta 12an, goizeko 10:00etan hasi eta 13:00ak arte gauzatuko da Orona Fundazioaren eraikinean Orona Ideon (Hernaniko Galarretan).

Transmedia irakurketa klub honek jaio berri den "Amattoren Uzta App"a izango du oinarri. Baita app horrek abiapuntu duen "Amattoren Uzta" (Alberdania, Erein, Igela, 2012) liburua ere.

Lehen aldiz euskaraz eta euskal haur literaturari lotuta egingo den transmedia Irakurketa Klub honen gidariak "Amattoren Uzta App"aren sortzaileak izango dira: Patxi Zubizarreta idazlea, Maite Gurrutxaga ilustratzailea eta Oreka Interactive S.L. enpresako kideak. Hortaz, Euskal Haur eta Gazte Literaturan zein bideojoko eta app-en esparruan ibilbide handikoak diren profesionalek dinamizatuko dituzte klub honen hiru saioak. Euskarri ezberdinetan oinarritutako irakurketa klub honetan 8 eta 12 urte bitarteko haurrek parte hartu dezakete. Gehienez ere, 15 kide onartuko dira eta parte-hartzea, izen emate ordenaren araberakoa izango da. Klubaren matrikula prezioa, 60 eurokoa da, haur bakoitzeko. Klubetan izena emateko epea zabalik dago oraindik, ekainaren 22ra arte. Horretarako, www.galtzagorri.eus helbidean dagoen formularioa bete behar da.

Lagun bati bidali

# data[].attributes.attachment_link.description
Klis-klasikoak app bildumako hirugarren app-a sortu du Galtzagorri Elkarteak Eusko Jaurlaritzako Kultura eta Hizkuntza Politika Sailaren laguntzarekin eta Erein argitaletxearen eta Orona Fundazioaren babesarekin: “Amattoren Uzta app”a, hain zuzen.

# data[].attributes.attachment_link.title
Amilaren Urrezko Orrazia - Apps en Google Play

# data[].attributes.attachment_link.description
El playbook de "Amila eta Urrezko Orrazia" es una aventura gráfica, un libro digital, un videojuego, una herramienta pedagógica que nos descubrirá los secretos de la mitología vasca, una aplicación para abordar la alfabetización digital... El proyecto persigue desarrollar y validar un multiformato (video juego, animación, geolocalización, locuciones y texto escrito) que permita un acercamiento divertido del niñ@ al mundo de la lectura.

# data[].attributes.body
"Kantari aplikazioa"
https://play.google.com/store/apps/details?id=com.kantari&hl=es
https://www.bilbohiria.eus/47667

# data[].attributes.body
"Tartalo eta Maringorringo"

# data[].attributes.body
Gaur egungo egoera azaltzeaz gain, baliabide interesgarriak aipatzen ditu

# data[].attributes.attachment_link.readable_text
Tabletek eta telefono mugikorrek aurreko garaietan aisialdirako telebistak betetzen zituen funtzioak ordezkatu dituzte maila handi batean. Egun, haurrak, gero eta gehiago eta gero eta arinago, gailu hauek entretenimendurako erabiltzen dituzte. Zorionez badaude hamaika aplikazio entretenitzen diren bitartean hezi eta irakastea helburu dituztenak. Eta euskaraz ere mordoa daukagu, mota askotarikoak: batzuk besteak baino interakzio handiagoa eskatzen diote haurrari, beste batzuk familian erabiltzeko aproposagoak dira.

Hemen 50 aplikaziotik gorako zerrenda osatu dugu, funtzio eta helburu ezberdinetakoak bilduz: margotzekoak, ipuin kontalari edo interaktiboak eta jokoak (arlo eta mota ugaritakoak). Sistema eragile eta funtzioaren arabera sailkatu ditugu. Azken atalean, nagusiagoak diren haurrei zuzendutakoak jaso ditugu baita ere.

Badakizu, haurrari tableta edo telefono mugikorra erabiltzen uzten badiozu, eskaini iezazkiozu euskaraz dauden aplikazioak eta, askoz hobeto, berarekin batera erabili.

Haurrentzako euskarazko aplikazioen bilduma

MARGOTZEKO (Androiderako)
1. Tartalo ta Sorgin Txiki 2. Tartalo eta Marigorringo
Haurrentzako euskarazko aplikazioen bilduma

IPUIN INTERAKTIBOAK (iOS eta Androiderako)

5. Txo Errealitate Areagotuan [ Android / iOS] App honek Roke Etxaberen Arpola! istorioa irudikatzen du 3 dimentsiotan. irudi konkretu bat antzematean, Irrien Lagunen pertsonaia nagusiak azalduko dira. 2014ko urtarrilaren Irria aldizkarian azaldutako istorioa errealitate areagotuan. Aurkitu Porrotx, Pirritx, Marimotox eta Txo!

Haurrentzako euskarazko aplikazioen bilduma
6. Dortoka eta erbia
Haurrentzako euskarazko aplikazioen bilduma

Androiderako

Klis-klasikoak bildumako liburuen app-ak sortzeko egitasmoa abiarazi zuen Galtzagorri Elkarteak 2014an. Maria Goikoak Batbirulau! eta Txan fantasma liburuan oinarritutako Klis-klasikoak Bilduma izeneko app-a dohainik deskarga daiteke. Hainbat baliabide eskaintzen ditu, errealitate areagotua erabiliz: puzzleak, memoria-jokoak, hitz-jokoak, 7 desberdintasunak bilatzeko jokoak, abestiak, 2.5D efektuko irudiak, eta bestelako hainbat joko.
10. Sugaarren Mendian
Euskal Herriko herrixka bateko guraso guztiak desagertu egin dira. Sugaar dragoi maltzurrak bahitu egin ditu. Naia, Unai eta Iker dragoiaren bila joango dira gurasoak salbatzeko asmoarekin. Bidean abentura harrigarriak biziko dituzte eta erabiltzailearen esku egongo da zein bide hautatuko duten, izan ere, istorioa aurrera joan ahala zenbait ahutu garrantzitsu hartu beharko ditu erabiltzaileak.
11.Ipuinak entzun
Ipuinak euskaraz entzuteko aplikazioa. Ipuin klasikoak eskaintzen ditu, Grimm anaiak eta Hans Christian Andersenenak: Hiru Txerritxoak, Ahate Itsusia, Sirenatxoa, Txanogorritxu, Berunezko Soldadutxoa, Emperadoren traje Berria, Otsoa eta 7 antxumeek, Edurnezuri, Hamelingo Txirularia, Hansel eta Gretel.
12. Letra magikoak
13. Irakurri dezagun
Irrien Lagunak klubeko pertsonaien ipuinak irakurri, entzun edo eta bideoan ikusteko aukera izango duzu, modu elkareragile batean azalduta. Pirritx, Porrotx eta Marimotots, Pupu eta Lore, Martinber eta ane eta Pirataren hiruna ipuin dituzu eskuragari, guztira 12 ipuinez osatzen delarik bildumatxoa.

Hauek norberak irakurri edo ahots batek kontatzeko aukerak eskaintzen dituzte:
14. Gizotso beldurgarria 15. Sorgin txiki 16. Olentzero 17. Galtzagorri aztia 18. Marigorringoren abentura 19. Basajaunen sukaldea
Eta beste hauetan aurreko aukerez gain, badago ere historiaren bi bukaeren arteko hautua egiteko:
20. Bazti otso zuria 21. Nor da Olentzero? 22. Eguzkilorearen bila 23. Ipuin kontalaria
JOKOAK (iOS eta Androiderako)

Haur txikientzat, hiztegia ikasteko.

Sudurgorri txikienak jolastuz matematika oinarri batzuk ikasteko balio duen aplikazioa da hau. Pirritx-en laguntzarekin, oso ondo pasako duzu, matematikak ikasten jolas hauen bidez:
zenbakiak ikasten, kontatzen ikasten, asmatu handiena/txikiena, gehiketak eta kenketak burutu, bikoteak egin, geometria ikasi eta erabili...

Haur txikiei zuzendutako aplikazioa da. Haurrek Porrotxen eskutik koloreak lantzeko aukera izango dute. Honekin batera, Porrotxen bibotearen abestia entzuteko edota gure pailazo ezagunari kili-kiliak egiteko aukera ere izango dute.

Haurrentzako euskarazko aplikazioen bilduma -

Androiderako

29. Ttantto
Hainbat jokoz eta jardueraz osatutako aplikazioa.

3 eta 5 urte bitarteko haurrei zuzendurik dago. Katargi katuaren eskutik, zure seme-alabek gozatu egingo dute, planetarik planeta eta abenturaz abentura, haien laguntxo berriekin batera: malkartxoak, aldakinak, udaretiak, robotak... Bat egin zeure seme-alabekin, eta gozatu zeuk ere espazioan zehar bidaiatuz!
Gainera, aplikazio honek, besteak beste, ikasteko ere balio du: gaitasun digitala hobetzeko, behatzean eta esperimentatzean trebatzeko eta Haur Hezkuntzako curriculumeko edukiak garatzeko.
Jolas interaktibo hau gozagarri bezain ikasgarri gertatu zaie zure seme-alabei!

37. Fixi, bikoteak aurkitzen
Bikoteak aurkitzeko.

38. Ku-Ku!
Seme-alabak eleaniztasunean hezi nahi dituzuen gurasoontzat zuon udalerri, mankomunitate edota kuadrillako euskara zerbitzuak sortu duen aplikazioa duzue honako hau. Aplikazioak bi atal nagusi ditu: bata umeena eta bestea gurasoena.
Sarrerako pantailan 7 pertsonaia aurkituko dituzu, bakoitzak jolas batera eramango zaitu: Forma geometrikoak, Hizkien jokoa, Ikusi eta ikasi, Kati katua, Koloreak, Pare jokoa eta Zenbakiak. Umeek gustukoen duten pertsonaia aukeratu eta jolasten duten bitartean euskara landuko dute. Jolas bakoitzak maila ezberdinak ditu.
Gurasoen atala lau zatitan banatuta dago. Hasieran, umearen hizkuntza trebetasunaren garapen prozesua azaltzen da eta seme-alabak eleaniztasunean hezteak sortzen dituen hamaika kezkaren eta galderaren erantzunak jasotzen dira; bigarren zatia euskara-gaztelania hiztegi laburra da, hainbat ataletan berezita eta, gainera, hitzak lokuzioen bidez entzun daitezke. Ondoren, ariketa batzuei esker umeekin berba egiterakoan egiten ditugun akats ohikoenak zelan zuzendu behar diren ikasteko aukera dago; eta amaiera aldean, zuen seme-alabekin gozatzeko jolasak eta abestiak aurkituko dituzue.

39. Zenbakiak eta hizkiak
Zure haurrak hizkiak eta zenbakiak era erraz eta dibertigarrian ikastea nahi duzu? Orduan hau da behar duzun jokoa! Jolas honen bitartez, zenbakiak eta alfabetoko hizkiak, bai maiuskulak bai minuskulak ikasiko ditu era desberdinetan. Hizkien aldetik, minuskulak eta maiuskulak erlazionatzeaz gain, hauen ordena eta marrazteko era ere ikasiko ditu. Mailaka sailkatuta daude mini-joko desberdinak eta jolastu ahala joko gehiago desblokeatuko ditu haurrak. Joko bakoitza hasi baino lehen instrukzioak azalduko dira, eta bukatzerakoan izarren bidezko puntuazioa jasoko da.
Zenbakien aldetik, lehenengo 0-etik 9-ra ikasiko ditu, bai ahoskeraz, baita zenbakien ordena eta baita marrazteko era ere, honetaz aparte, zenbakiak bisualki kantitateekin erlazionatzen ikasiko da ere. Ondoren 10-etik 20-rako zenbakiak ikasiko dira jolasten den bitartean. Hizkien kasuan bezala, hemen ere instrukzioak eta puntuazioak jasoko dira mailak bukatu ahala.
Haurrentzako erakargarriak diren irudi eta grafikoak erabiliz, hizkiak eta zenbakiak ikasiko ditu konturatu gabe eta era errazean jolasten duen bitartean.

40. Argitxo - Arropa
Urtaroen arabera, Argitxo janzteko arropa egokiak aukeratu beharko dira, egokiak ez diren arropak aukeratzen badira Argitxo ez da konforme izango eta arropa gehiago janzteko eskatuko du.

Haurrentzako euskarazko aplikazioen bilduma -

HAUR NAGUSIAGOENTZAKO

Mekanografia ikasteko programa berri bat, euskara eta euskal kultura oinarritzat dituena. Gaur egun oso hedatuak daude teknologia berriak eta denek izaten dugu, tarteka bada ere, teklatu bidez testuak idazteko beharra. Gure betebeharrak erraztu eta azkartzeko, oso lagungarri izaten da tekla guztien posizioak eta hauek erabiltzeko teknikak ezagutzea, hatz guztiekin eta teklatura begiratu gabe idatzi ahal izateko.

Hatz10 web aplikazioari esker, teklatua modu zuzen eta eraginkor batean erabiltzen ikasten da euskarari berebiziko garrantzia emanez. Interface eta testuak euskaraz egoteaz gain, euskal kulturako hainbat bertso, olerki, abesti eta bestelako testuak gehitu ditugu. Teklatuko elementu guztiak ikastearren, ingelesa, frantsesa edo gaztelerazko espresio batzuk ere daude.

Haurrentzako euskarazko aplikazioen bilduma -

iOS eta Androiderako

Anatomia ikasteko baliagarriak diren sei joko ezberdin eskaintzen ditu. Honela, modu erakargarri batean erabiltzaileak hezur, muskulu, organo, aparatu eta abar izendatzen, ezagutzen eta kontzeptuekin erlazionatzen ikasiko du.

Zer da zer?Joko klasiko baten bertsio berritua, bakarka edo beste jokalari batzuen kontra erabil daitekeena. Irudi misteriotsuak eskaintzen duena zer edo nor den asmatzea da jokoaren helburua, galderak eginez erantzuna ikertuz. Pertsonaia, leku eta abarrei buruzko galderak egin daitezke eta aukera okerrak baztertuz burutuko da asmakizuna.

Zer da zer?Joko klasiko baten bertsio berritua, bakarka edo beste jokalari batzuen kontra erabil daitekeena. Irudi misteriotsuak eskaintzen duena zer edo nor den asmatzea da jokoaren helburua, galderak eginez erantzuna ikertuz. Pertsonaia, leku eta abarrei buruzko galderak egin daitezke eta aukera okerrak baztertuz burutuko da asmakizuna.

Lurren urtebetetzea da eta tartarik onena egin behar dute.
Lurrekin Eatvillera joan zaitez, amonaren tartarentzat osagai onenak bilatzeko, bere errezetaren arabera. Lagun berriak egingo dituzu, produktu onenak aukeratzen lagunduko dizutenak; horrela arduraz elikatzen ikasiko duzu.
Eatvillen denak elikagaien inguruko adituak dira, eta guztiek produktu organiko eta jasangarriak ekoizten dituzte!
Sei kapituluetan elikagai jasangarrien kateari buruzko istorio labur bat kontatzen dute , hala nola: urtaroko barazkien jatorria; ekoizpen eta banaketa prozesuek ingurumenarengan eta gizartearengan duten eragina; eta aukera arduratsua produktuak erosteko orduan.

Elikagaien inguruan gehiago ikasi ezazu, baratzetik platerera daukan bidea modu dibertigarri eta interaktibo batean.
Eathink jolasa hiru ataletan dago banandua, bakoitzak elikagai katearen oinarrizko hiru pausoetan zatiturik; ekoizpena, banaketa eta erosketa.
Atal bakoitzak sei zailtasun maila ezberdineko berezko jolasak ditu, gure elikadura-ohiturek eta elikadura-kateek planetarengan duten eraginaren inguruan sentsibilizatzeko atal tematiko batzuekin.
Hiru jolasek gure pisua nola arindu dezakegun ulertzen lagunduko digute, horrela globo aerostatikoak altu hegan egin dezan!

Ikasordena jolas hezigarria da, 6 eta 8 urte arteko haurrek abezedarioko letrak identifikatu ditzaten eta euskarazko ohiko hitzak letraz letra esaten ikas dezaten.
Ikastek suiteko haurrentzako gainerako aplikazio mugikorrak bezala, jolas honetarako oinarrizko euskara maila behar da.

Umeek bere lehenengo urratsak euskaraz eman ditzaten aplikazio mugikorra. Oso joko erraza da, txikienengan pentsatuta: pantaila ukitu besterik ez dute egin behar marrazkiak hitzekin lotzeko eta horrela bere hiztegia handitu sail ezberdinetan.

Umeak era dibertigarri eta errazean euskara ikas dezaten aplikazio mugikorra: adina eta hiztegi mailara egokitzen den hizki zopan, eguneroko hitzak bilatu behar dituzte.

Haurrentzako euskarazko aplikazioen bilduma -

Androiderako

Ikastolen Elkarteak tablet eta smartphone-entzako aplikazio bihurtu du orain arte CD-ROM euskarrian soilik eskura zitekeen Herrien Europa programa. Txanela proiektuko aplikazio interesgarri hau jolasaren bitartez Gizarte zientziak lantzeko ezin egokiagoa da. Bere helburua da Europako gutxiengo etnikoen informazioa zabaltzea.

Gai beraren inguruan, geografiaren inguruan, joko ezberdinak biltzen dituen APPa da GEOS. APP honetan geografia modu dibertigarrian ikastea ahalbidetuko diguten jokoak aurkituko ditugu.Lehendabizi erabiltzaileak munduko geografia edo Euskal Herrikoa hautatu beharko du eta ondoren joko mota eta gai ezberdinak edukiko ditu aukeran.
Joko mota ezberdin ugari dauzka erabiltzaileak eta hauetan zailtasuna zein gaia aukeratu ditzake. Modu honetara geografía atalka ikastea ahalbidetzen delarik. Bestalde motibazio tresna izan daitekeen puntuazioa ere gorde dezake erabiltzaileak.

AUSKALO jokoa Ikastolen Elkarteak sortutako galdera-erantzun jokoa da. Talde-jokoa, 8 urtetik gorako neska-mutilentzat nahiz helduontzat. Galderak hezitzaile talde batek sortu ditu eta bost arlotan banatzen dira: hizkuntza: matematika-IKT, musika, kirola-zinema-telebista eta ingurunea.

ONDORIOA

Zorionez gero eta aplikazio gehiago ditugu euskaraz, adin tarte eta helburu ezberdinetarako. Hamaikatxo sortu dira azken urtetan eta haurrekin dauden beharretan erreparatu dute sortzaileek.

Aparteko tartea merezi dute haurrak diren baina nerabetasunera oraindik heldu ez direnak, 9-13 urteen artean dauden horiek. Adin honetan hasten dira gaur egun euren gailu teknologiko propioak izaten. Eduki aldetik ere, euren kontsumo propioarekin hasten dira, ez familiako beste kide edo gurasoekin bideratutakoak. Bestalde, beste hizkuntza batzuetako edukien konpetentzian aritzen da euskara epe honetan eta beste hizkuntzetan badago hamaika aukera eta proposamen erakargarri eta zirraragarri gaztetxo hauentzako.

Tarte honetan jarri behar dugu euskarazko garapen eta baliabideen helburua: adin honetan behar handia dago. Belaunaldi hauetan ez badugu lortzen euskararekin lotura egitea eta, are gehiago, eginda daukatenek apurtzea uzten badugu, hiztun eta euskaldun bezala galduko ditugu. Eguneroko bizitzan euskararen hautua egin dezaten nahi badugu, baliabide erakargarriak eskaini behar dizkiegu.

Haurrentzako euskarazko aplikazioen bilduma Haurrentzako euskarazko aplikazioen bilduma Haurrentzako euskarazko aplikazioen bilduma Haurrentzako euskarazko aplikazioen bilduma Haurrentzako euskarazko aplikazioen bilduma

# data[].attributes.attachment_link.title
Haurrentzako euskarazko aplikazioen bilduma * ZUZEU

# data[].attributes.attachment_link.description
Tabletek eta telefono mugikorrek aurreko garaietan aisialdirako telebistak betetzen zituen funtzioak ordezkatu dituzte maila handi batean. Egun, haurrak, gero eta gehiago eta gero eta arinago, gailu hauek entretenimendurako erabiltzen dituzte. Zorionez badaude hamaika aplikazio entretenitzen diren bitartean hezi eta irakastea helburu dituztenak.